1. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ  ΚΥΒΕΡΝΗΣΕΩΣ ΚΑΙ ΔΗΜΟΣΙΑΣ ΤΑΞΕΩΣ Αριθ.9233 Φ.101.6/9γ της 28 Αυγ./1 Σεπτ. 1976  (ΦΕΚ Β΄ 1066)  Περί των προσόντων και δικαιολογητικών προσλήψεως υποψηφίων και της διαδικασίας πληρώσεως συσταθεισών εις τα Αρχηγεία Χωροφυλακής και Αστυνομίας Πόλεων θέσεων μηχανικών επί σχέσει εργασίας ιδιωτικού δικαίου.  Έχοντες υπ’ όψιν τας διατάξεις του άρθρου 9 του Ν. 340/1976 «περί τροποποιήσεως και συμπληρώσεως των περί της Αγροφυλακής και των Σωμάτων Ασφαλείας ισχυουσών διατάξεων και συνταξιοδοτήσεως υπό του Δημοσίου των οργάνων της Αγροφυλακής» αποφασίζομεν: Προσόντα υποψηφίων. Άρθρ.1.Οι προς διορισμόν εις τας διά του άρθρου 9 του Ν. 340/1976 συσταθείσας εις τα Αρχηγεία Χωροφυλακής και Αστυνομίας Πόλεων θέσεις μηχανικών επί σχέσει εργασίας ιδιωτικού δικαίου δέον: α)Να έχουν συμπληρώσει το 30όν έτος της ηλικίας των και να μην έχουν υπερβή το 50όν τοιούτον. β)Να έχουν Ελληνικήν Ιθαγένειαν. γ)Να έχουν εκπληρώσει τας στρατιωτικάς των υποχρεώσεις ή να έχουν νομίμως απαλλαγή αυτών. δ)Να μην έχουν στερηθή των πολιτικών των δικαιωμάτων και να μην έχουν καταδικασθή ή παραπεμφθή δια βουλεύματος επί τινι των εγκλημάτων των αναφερομένων εις τας οικείας διατάξεις του Ν. 1811/1951. ε)Να έχουν προηγούμενον εν γένει βίον και ήθος χρηστόν, ως και πίστιν εις το δημοκρατικόν πολίτευμα της Χώρας. «στ.Να είναι κάτοχοι πτυχίου πολιτικού μηχανικού ή Αρχιτέκτονος ή ηλεκτρολόγου μηχανικού Ανωτάτου Εκπαιδευτικού Ιδρύματος της ημεδαπής ή ισοτίμου τοιούτου της αλλοδαπής». Η περίπτ. στ) αντικατεστάθη ως άνω δια της υπ’ αρίθ. 1227.Φ.101.6/9 της 6 Φεβρ./4 Μαρτ. 1978 (ΦΕΚ Β΄ 186), αποφ. Υπ. Προεδρίας Κυβερνήσεως και Δημ. Τάξεως. ζ)Να έχουν υγείαν βεβαιουμένην κατά τα διά τους υπό διορισμόν δημοσίους υπαλλήλους ισχύοντα. η)Να έχουν, ει δυνατόν προϋπηρεσίαν παρ’ οιουδήποτε εργοδότου, συναφή προς τα έργα της ειδικότητός των. Δικαιολογητικά προσλήψεως. Άρθρ.2.-1.Δικαιολογητικά προσλήψεως καθορίζονται τα ακόλουθα: α)Αίτησις ενδιαφερομένου. β)Αντίγραφον πτυχίου. γ)Πιστοποιητικόν του οικείου Δήμου ή Κοινότητος περί εγγραφής του εις τα μητρώα αρρένων, εκ του οποίου δέον να προκύπτη η ιθαγένεια και η ηλικία. δ)Πιστοποιητικόν του οικείου Στρατολογικού Γραφείου περί της στρατολογικής του καταστάσεως (τύπου Α΄). ε)Αντίγραφον Ποινικού Μητρώου του τόπου γεννήσεώς του περί της εν γένει ποινικής αυτού καταστάσεως (τύπου Β΄). στ)Πιστοποιητικόν Εισαγγελικής Αρχής του τόπου κατοικίας του ότι δεν έχει παραπεμφθή δια βουλεύματος επί τινι των εις τας οικείας διατάξεις του Ν. 1811/1951 αναφερομένων εγκλημάτων. ζ)Υπεύθυνος δήλωσις προβλεπομένη υπό του Ν.Δ. 64/1974 «περί των στοιχείων της ατομικής και οικογενειακής καταστάσεως των δημοσίων λειτουργών ως και ελέγχου της πίστεως εις το δημοκρατικόν πολίτευμα της χώρας, κατηγοριών τινών εξ αυτών» και του εις εκτέλεσιν τούτου εκδοθέντος Π.Δ. 36/1975. η)Βεβαίωσις της Υγειονομικής Επιτροπής. θ)Υπεύθυνος δήλωσις περί της τυχόν προηγουμένης εργασίας και πείρας εις έργα της ειδικότητος του ενδιαφερομένου, εις ην επισυνάπτονται και αι σχετικαί βεβαιώσεις των οικείων εργοδοτών εφ’ όσον τούτο είναι δυνατόν. 2.Τα εις τας περιπτώσεις γ΄ έως και στ΄ δικαιολογητικά δέον να έχουν εκδοθή εντός δύο μηνών, το πολύ προ της ημερομηνίας υποβολής των.         (Αντί για τη σελ. 24,851(β) Σελ. 24,851(γ) Τεύχος 1171-Σελ. 105 Προσωπικό Σωμάτων Ασφαλείας με σχέση εργασίας Ιδιωτ.Δικαίου 4.Α.θ.1   860 Διαδικασία επιλογής Υποψηφίων. Άρθρ.3.1.Υφισταμένης ανάγκης πληρώσεως των εις το άρθρον 1 της παρούσης θέσεων το οικείον Αρχηγείον εκδίδει σχετικήν προκήρυξιν, δι’ ης καλούνται οι επιθυμούντες όπως υποβάλλουν τα εις το προηγούμενον άρθρον δικαιολογητικά. Η προκήρυξις ανακοινούται εις το Τεχνικόν Επιμελητήριον της Ελλάδος προς ενημέρωσιν των ενδιαφερομένων, δημοσιεύεται δε εφ’ άπαξ εν περιλήψει εις δύο ημερησίας εφημερίδας των Αθηνών εκ των εχουσών την μεγαλυτέραν κυκλοφορίαν. 2.Αι υποβληθείσαι αιτήσεις παραπέμπονται υπό του Υπουργού Δημοσίας Τάξεως εις το υπό του Ν. 22/1975 προβλεπόμενον Τριμελές Υπηρεσιακόν Συμβούλιον, το οποίον εκτιμών τα τυπικά και ουσιαστικά προσόντα των υποψηφίων καταρτίζει πίνακα διοριστέων κατ’ αξιολογικήν σειράν. Οι διορισμοί ενεργούνται εκ του πίνακος τούτου και κατά την εν αυτώ σειράν, δι’ αποφάσεως του Υπουργού Δημοσίας Τάξεως. Δια της αυτής αποφάσεως ορίζεται και ο χρόνος δι’ ον η πρόσληψις, προς δε εξουσιοδοτείται υπηρεσιακός παράγων δια την υπογραφήν της μετά του προσλαμβανομένου συμβάσεως. Άρθρον 4. Υποχρεώσεις και καθήκοντα προσλαμβανομένων. Οι προσλαμβανόμενοι υποχρεούνται να παρέχουν την εργασίαν των εντός του ισχύοντος εκάστοτε νομίμου ωραρίου. Δια την εκτέλεσιν υπ’ αυτών εργασίας εκτός Αθηνών καταβάλλονται οδοιπορικά έξοδα και λοιπαί αποζημιώσεις, κατά τα ειδικώτερον οριζόμενα υπό των διατάξεων της ισχυούσης εργατικής νομοθεσίας.  2. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ   ΚΥΒΕΡΝΗΣΕΩΣ, ΟΙΚΟΝΟΜΙΚΩΝ ΚΑΙ   ΔΗΜΟΣΙΑΣ ΤΑΞΕΩΣ   Αριθ.10841 Φ.115.4/52ε της 24/25 Νοεμ. 1976  (ΦΕΚ Β΄ 1404) Περί αυξήσεως των επί βαθμοίς 5ω-4ω θέσεων του Κλάδου ΜΕ1 Διοικητικού των Σωμάτων Χωροφυλακής, Αστυνομίας Πόλεων και Πυροσβεστικού και των επί βαθμώ 7ω τοιούτων του Κλάδου ΣΕΙ των Σωμάτων Αστυνομίας Πόλεων και Πυροσβεστικού και κατανομής των θέσεων των Κλάδων τούτων. Έχοντες υπόψει τας διατάξεις των άρθρων 1 και 2 του Ν. 4464/1965 «περί τροποποιήσεως διατάξεών τινων του Υπαλληλικού Κώδικος», ως ετροποποιήθησαν δια των άρθρων 43 του Ν. 22/1975 «περί ρυθμίσεως θεμάτων καταστάσεως των δημοσίων διοικητικών υπαλλήλων και   Σελ. 24,852(γ) Τεύχος 1171-Σελ. 106 υπαλλήλων Ν.Π.Δ.Δ.» και 29 παράγρ. 3 και 30 παράγρ. 3 του Ν. 434/1976 «περί πληρώσεως θέσεων και ρυθμίσεως θεμάτων αφορώντων εις την κατάστασιν των δημοσίων υπαλλήλων και υπαλλήλων Ν.Π.Δ.Δ.», αποφασίζομεν: 1.Αι επί βαθμοίς 5ω-4ω θέσεις του Κλάδου ΜΕ1 Διοικητικού των Σωμάτων Χωροφυλακής, Αστυνομίας Πόλεων και Πυροσβεστικού και αι επί βαθμώ 7ω τοιαύται του Κλάδου ΣΕ1 κλητήρων των Σωμάτων Αστυνομίας Πόλεων και Πυροσβεστικού, προσαυξανόμεναι κατά τα υπό των άρθρων 29 παράγρ. 3 και 30 παράγρ. 3 του Ν. 434/1976 ποσοστά, κατανέμονται ως ακολούθως μετά των θέσεων των λοιπών βαθμών: α)Θέσεις Κλάδου ΜΕ1 Διοικητικού, Σώματος Χωροφυλακής: Επί βαθμοίς 5ω-4ω θέσεις 45, επί βαθμοίς 10ω-6ω θέσεις 255. β.Θέσεις Κλάδου ΜΕ1 Διοικητικού Σώματος Αστυνομίας Πόλεων: Επί βαθμοίς 5ω-4ω θέσεις 25, επί βαθμοίς 10ω-6ω θέσεις 143. γ.Θέσεις Κλάδου ΜΕ1 Διοικητικού Πυροσβεστικού Σώματος: Επί βαθμοίς 5ω-4ω θέσεις 1, επί βαθμοίς 10ω-6ω θέσεις 8. δ.Θέσεις Κλάδου ΣΕ1 κλητήρων Σωμάτων Αστυνομίας Πόλεων και Πυροσβεστικού: Επί βαθμώ 7ω θέσεις 2, επί βαθμοίς 12ω-8ω θέσεις 10. 2.Η υπ’ αριθ. 12419.Φ.115/4/28ιε από 26.8.1975 απόφασις ημών (ΦΕΚ. 917/1975) «περί προαγωγής θέσεων Κλάδων Β΄ Διοικητικού και Γ΄ κατηγορίας των Σωμάτων Ασφαλείας και Πυροσβεστικού», καταργείται.   